O femeie din București a încercat să-și ucidă fiul vitreg pe care îl bănuia că i-a abuzat una dintre fiicele naturale.
Pentru că dorea să se răzbune, femeia a încercat să-l omoare în baia locuinței.
Aceasta l-a așezat pe un scaun și l-a legat la ochi ca mai apoi să încerce să-l omoare. Adolescentul a scăpat din mâinile agresoarei și s-a închis în una dintre camerele locuinței.
În timp ce încerca să scape din casa suspectei, băiatul a ieșit pe geam, unde a stat suspendat câteva secunde, dar pentru că nu s-a mai putut ține a căzut de la etajul 5 pe capota unui autoturism. Chiar dacă impactul a fost foarte violent, tânărul a supraviețuit.
Băiatul de 17 ani a fost conștient până la venirea medicilor.
Poliția a intrat cu forța în casa suspectei și a arestat-o. Atunci s-a descoperit că femeia îl bănuia pe adolescent că i-a abuzat una dintre fiice, care este și bolnavă. Totuși, agresiunea nu a fost confirmată și de specialiști.
Femeia a fost reținută pentru tentativă de omor, iar la proces a spus că nu avea intenția de a-l ucide.
Ea a fost găsită vinovată pentru tentativă de omor calificat și condamnată la 6 ani de detenție de către Tribunalul București.
Sentința poate fi atacată la Curtea de Apel București.
Judecătorii i-au impus suspectei și o interdicție, și timp de 4 ani, din momentul în care va ieși din închisoare nu va mai avea voie să se apropie de victimă la o distanță mai mică de 200 de metri.